**Mõttekoda *„Kuidas edendada avatud valitsemist linnades?“***

Kutsume teid osalema mõttekojas, mille eesmärgiks on leida uusi võimalusi linnavõimu ja kogukonna koostöö edendamiseks. Mõttekoda toimub

**Reedel , 14.novembril 2014 kell 12:00-15:30 Sakala keskuses, Viljandis**

Osalema on oodatud Viljandi ja Tartu aktiivsed kogukonna liikmed - poliitikud, linna juhtimisega seotud ametnikud, vabaühenduste esindajaid ja muidu aktiivsed linnaelanikud.

Mõttekoja korraldavad e-Riigi Akadeemia, EMSL ja Linnalabor.

***Päevakava:***

12:00-13:00

* Sissejuhatuseks projektist „Avatud valitsemise partnerlus kohalikes omavalitsustes“ ja mõttekoja oodatavatest tulemustest- Kristina Reinsalu, Liia Hänni, e-Riigi Akadeemia
* Viljandi linna ülevaade sellest, mida avatuma ja kaasama valitsemise suunas on tehtud ja mis on kavas
* Tartu linna ülevaade
* Tähelepanekud Tartu ja Viljandi avatusest veebivaatluse põhjal – e-Riigi Akadeemia

13:00-13:30 – suupistetega suhtluspaus

13:30 – 15:00

2 osaline töötuba, mille eesmärgiks on avatud valitsemise tegevuskava formaadis, fookustes, lähiaja konkreetsetes tegevustes ning järgmistes kohapealsetes üritustes kokku leppida. Töötuba viib läbi Vabaühenduste liit EMSL.

I osa

* Millised käimasolevad/plaanitavad tegevused tegevuskavva sobivad?
* Milliste probleemidega peaks tegevuskava tegelema?
* Millised võiks olla Viljandi (ja Tartu) linna avatud valitsemise tegevuskava fookusvaldkonnad?

Kokkuvõtted ja kokkulepped: millele koostatav tegevuskava keskendub

II osa

* Kuidas tegevuskava avatult ja kaasavalt koostada?

Kokkuvõtted ja kokkulepped: tegevuskava formaat ning edasine tegevus- ning ajakava

15:00

* Mõned kaasamisnipid koduteele, Maris Jõgeva, Vabaühenduste liit EMSL
* mõttekoja kokkuvõtted ja lõpetamine

Palun huvilistel hiljemalt **3. novembril** oma osalusest teada anda [kristina@ega.ee](mailto:kristina@ega.ee) .

Ka kõik küsimused sellel aadressil oodatud.

Kristina Reinsalu, projektijuht

e-Riigi Akadeemia kohalike omavalitsuste programmi juht

*Üritus toimub projekti „Avatud Valitsemise Partnerlus kohalikes omavalitsustes“ raames. Projekti rahastab EMP toetuste Vabaühenduste Fond Avatud Eesti Fondi vahendusel. Projektist lähemalt* [eGA veebilehelt](http://www.ega.ee/node/1177)